Faneriitne struktuur

Faneriitne struktuur on tardkivimi struktuur, mille korral on teda moodustavad mineraaliterad palja silmaga eristatavad.

Faneriitne struktuur on omane süvakivimeile, sest maakoores aeglaselt tardudes on kristallidel olnud aega suuremaks kasvada. Faneriitsele struktuurile vastandub afaniitne, mille korral on kristallid nii väiksed, et palja silmaga pole võimalik neid eristada.

Tüüpiline faneriitne kivim on graniit.

Kategooria:Petroloogia